CELEX: 62007CA0049
Language: sk
Date: 2008-07-01 00:00:00
Title: Vec C-49/07: Rozsudok Súdneho dvora (veľká komora) z  1. júla 2008 (návrh na začatie prejudiciálneho konania, ktorý podal Dioikitiko Efeteio Athinon – Grécko) – Motosykletistiki Omospondia Ellados NPID (MOTOE)/Elliniko Dimosio (Články 82 ES a 86 ES — Pojem,podnik' — Neziskové združenie zastupujúce v Grécku Medzinárodnú motocyklovú federáciu — Pojem 'hospodárska činnosť' — Osobitné právo na základe zákona vydávať súhlasné stanovisko k žiadostiam o povolenie organizovať motocyklové preteky — Súbežné vykonávanie takých činností, ako je organizovanie motocyklových pretekov a uzatváranie zmlúv o sponzorstve, reklame a poistení)

15.8.2008   
            
            
               SK
            
            
               Úradný vestník Európskej únie
            
            
               C 209/10
            
         Rozsudok Súdneho dvora (veľká komora) z 1. júla 2008 (návrh na začatie prejudiciálneho konania, ktorý podal Dioikitiko Efeteio Athinon – Grécko) – Motosykletistiki Omospondia Ellados NPID (MOTOE)/Elliniko Dimosio
   (Vec C-49/07) (1)
   
   (Články 82 ES a 86 ES - Pojem,podnik' - Neziskové združenie zastupujúce v Grécku Medzinárodnú motocyklovú federáciu - Pojem 'hospodárska činnosť' - Osobitné právo na základe zákona vydávať súhlasné stanovisko k žiadostiam o povolenie organizovať motocyklové preteky - Súbežné vykonávanie takých činností, ako je organizovanie motocyklových pretekov a uzatváranie zmlúv o sponzorstve, reklame a poistení)
   (2008/C 209/13)
   Jazyk konania: gréčtina
   Vnútroštátny súd, ktorý podal návrh na začatie prejudiciálneho konania
   Dioikitiko Efeteio Athinon
   Účastníci konania pred vnútroštátnym súdom
   
      Žalobca: Motosykletistiki Omospondia Ellados NPID (MOTOE)
   
      Žalovaný: Elliniko Dimosio
   Predmet veci
   Návrh na začatie prejudiciálneho konania – Dioikitiko Efeteio Athinon – Výklad článkov 82 ES a 86 ES – Pojem,podnik' – Neziskové automobilové združenie (ELPA), ktoré je v Grécku oficiálnym zástupcom Medzinárodnej motocyklovej federácie a ktoré má výlučné právo povoľovať preteky motorových vozidiel – Združenie, ktoré zároveň vykonáva hospodársku činnosť, akou je reklama, poistenie, uzatváranie zmlúv o sponzorstve a financovanie cien
   Výrok rozsudku
   Právnická osoba, ktorej činnosti pozostávajú nielen z účasti na prijímaní správnych rozhodnutí povoľujúcich organizáciu motocyklových pretekov, ale aj z toho, že organizuje takéto preteky a v rámci toho uzatvára zmluvy o sponzorstve, reklame a poistení, spadá do pôsobnosti článkov 82 ES a 86 ES. Týmto článkom odporuje vnútroštátna právna úprava, ktorá priznáva právnickej osobe, ktorá organizuje motocyklové preteky a v rámci toho uzatvára zmluvy o sponzorstve, reklame a poistení, právomoc vydávať súhlasné stanovisko k žiadostiam o povolenie organizovať také preteky bez toho, aby táto právomoc podliehala obmedzeniam, povinnostiam alebo kontrole.
   
      (1)  Ú. v. EÚ C 95, 28.4.2007.